b'\n_START_ARTICLE_\nRobin van Persie\n_START_SECTION_\nFeyenoord\n_START_PARAGRAPH_\nVan Persie aloitti junioripelaajana Excelsior Rotterdamissa ja my\xc3\xb6hemmin Feyenoord Rotterdamissa. H\xc3\xa4n pelasi my\xc3\xb6s 19- ja 21-vuotiaiden maajoukkueessa. Tammikuussa 2002 van Persie solmi 3\xc2\xbd-vuotisen sopimuksen Feyenoordin kanssa ja pian sen j\xc3\xa4lkeen h\xc3\xa4net nostettiin yll\xc3\xa4tt\xc3\xa4en pelaamaan loukkaantumisten vaivaamaan ykk\xc3\xb6sjoukkueeseen. Hyvien esitystens\xc3\xa4 ansiosta muun muassa Feyenoordin voittaessa Borussia Dortmundin UEFA Cupin loppuottelussa 3\xe2\x80\x932. 8. toukokuuta 2002 h\xc3\xa4net valittiin kauden 2001\xe2\x80\x932002 parhaaksi nuoreksi kyvyksi Alankomaissa._NEWLINE_Kes\xc3\xa4ll\xc3\xa4 2002 van Persie k\xc3\xa4rsi selk\xc3\xa4vaivoista, mutta ne eiv\xc3\xa4t haitanneet van Persiet\xc3\xa4 pelikaudella, jossa h\xc3\xa4n teki kahdeksan maalia Alankomaiden cupin 28 peliss\xc3\xa4. Van Persie oli mukana my\xc3\xb6s kahdesti UEFA:n Mestarien liigassa. Erimielisyydet manageri Bert van Marwijkin kanssa saivat van Persien hakemaan uutta seuraa 2003\xe2\x80\x932004 kauden j\xc3\xa4lkeen. Feyenoordissa h\xc3\xa4n teki 61 sarjaottelussa 14 maalia.\n_START_SECTION_\nArsenal\n_START_PARAGRAPH_\n17. toukokuuta 2004 van Persie solmi sopimuksen Englannin Valioliigan FC Arsenalin kanssa. Siirtosumma oli 2,75 miljoonaa puntaa . My\xc3\xb6s PSV Eindhoven, Werder Bremen ja Sevilla olivat kiinnostuneita van Persien kyvyist\xc3\xa4. Arsenalin paidassa van Persie debytoi 8. elokuuta 2004 FA Community Shield -ottelussa, jossa Arsenal voitti Manchester Unitedin maalein 3\xe2\x80\x931. Aiemmin h\xc3\xa4n pelasi vasenta laitaa, mutta Arsenalissa h\xc3\xa4n pelasi l\xc3\xa4hinn\xc3\xa4 k\xc3\xa4rkihy\xc3\xb6kk\xc3\xa4\xc3\xa4j\xc3\xa4n\xc3\xa4. _NEWLINE_Van Persie aloitti Arsenalissa l\xc3\xa4hinn\xc3\xa4 vaihtopenkill\xc3\xa4. Southamptonia vastaan van Persie ajettiin ulos kent\xc3\xa4lt\xc3\xa4 ja se sai manageri Ars\xc3\xa8ne Wengerin suuttumaan van Persielle. Jouduttuaan pelikieltoon van Persie alkoi harjoitella kovemmin ja p\xc3\xa4\xc3\xa4si uudelleen pelaavaan joukkueeseen Thierry Henryn loukkaannuttua. Paluunsa j\xc3\xa4lkeen van Persie teki useita maaleja, huippuna kaksi maalia FA Cupin v\xc3\xa4lier\xc3\xa4ss\xc3\xa4 Blackburn Roversia vastaan Arsenalin matkalla cupin voittoon. H\xc3\xa4n teki my\xc3\xb6s ratkaisumaalin t\xc3\xa4rke\xc3\xa4ss\xc3\xa4 peliss\xc3\xa4 West Bromwichia vastaan, joka varmisti Arsenalin kakkostilan Valioliigassa kaudella 2004\xe2\x80\x932005. T\xc3\xa4st\xc3\xa4 hyv\xc3\xa4st\xc3\xa4 h\xc3\xa4net valittiin Valioliigan kuukauden pelaajaksi._NEWLINE_Kaudella 2005\xe2\x80\x932006 van Persie teki maalin kauden ensimm\xc3\xa4isess\xc3\xa4 ottelussa. Marraskuussa h\xc3\xa4n teki kuusi maalia nelj\xc3\xa4ss\xc3\xa4 ottelussa ja valittiin kuukauden pelaajaksi. Kaikkiaan van Persie pelasi kaudella 41 ottelua, joissa teki 11 maalia ._NEWLINE_Kaudella 2006\xe2\x80\x932007 van Persie n\xc3\xa4ytti hyvin vakuuttavia otteita ollen joukkueen vakiokalustoa aina kuin oli vain terveen\xc3\xa4. H\xc3\xa4nen kautensa p\xc3\xa4\xc3\xa4ttyi kuitenkin 21. tammikuuta Manchester Unitedia vastaan jalkap\xc3\xb6yd\xc3\xa4n murtumaan. Jalka murtui van Persien tehdess\xc3\xa4 ottelun tasoitusmaalia. Van Persie pelasi ottelun loppuun asti ja se p\xc3\xa4\xc3\xa4ttyi Arsenalin voittoon 2\xe2\x80\x931. Van Persie pelasi kaudella 31 ottelua, joista 22 oli Valioliigan otteluita. Maaleja h\xc3\xa4n teki 13, joista 11 oli Valioliigan otteluissa tehtyj\xc3\xa4 maaleja._NEWLINE_Kaudella 2007\xe2\x80\x932008 h\xc3\xa4n pelasi loukkaantumisten vuoksi Valioliigassa vain viidess\xc3\xa4toista ottelussa tehden niiss\xc3\xa4 7 maalia. Kaikki kilpailut mukaan lukien h\xc3\xa4n pelasi 23 ottelua ja h\xc3\xa4n teki niiss\xc3\xa4 9 maalia. Kaudella 2008\xe2\x80\x932009 h\xc3\xa4n pelasi Valioliigassa 28 ottelua tehden niiss\xc3\xa4 11 maalia. Kaiken kaikkiaan h\xc3\xa4n pelasi 44 ottelua ja niiss\xc3\xa4 syntyi 20 maalia. Kaudella 2009\xe2\x80\x932010 van Persie pelasi vain 16 Valioliigaottelua tehden niiss\xc3\xa4 9 maalia. Kaikki ottelut mukaan lukien h\xc3\xa4n pelasi 20 ottelua, joissa syntyi 10 maalia. Kauden 2010\xe2\x80\x932011 syyspuolella van Persie pelasi Valioliigassa loukkaantumisten takia vain kuusi peli\xc3\xa4 tullen jokaisessa vaihdosta kent\xc3\xa4lle, h\xc3\xa4n ei my\xc3\xb6sk\xc3\xa4\xc3\xa4n onnistunut kertaakaan maalinteossa. Kauden kev\xc3\xa4tpuolella van Persie \xc3\xa4ityi hirmuiskuun ja viimeisteli 18 maalia 19 Valioliigapeliss\xc3\xa4. Kaiken kaikkiaan h\xc3\xa4n pelasi 33 ottelua tehden 22 maalia._NEWLINE_Kauden 2011\xe2\x80\x932012 alussa, 16. elokuuta 2011 Arsene Wenger nimitti h\xc3\xa4net seuran kapteeniksi, koska joukkueen kapteenina toiminut Cesc Fabregas myytiin Barcelonaan. Vuotta my\xc3\xb6hemmin 16. elokuuta 2012 van Persie hyv\xc3\xa4ksyi Manchester Unitedin sopimuksen ja siirtyi kyseiseen seuraan nelj\xc3\xa4n vuoden sopimuksella. My\xc3\xb6hemmin h\xc3\xa4n on pelannut my\xc3\xb6s Turkin Superliigan Fenerbah\xc3\xa7essa. Tammikuussa 2018 h\xc3\xa4n palasi kotimaahansa Feyenoordin joukkueeseen.\n_START_SECTION_\nMaajoukkueura\n_START_PARAGRAPH_\nMaajoukkueessa van Persie debytoi Romaniaa vastaan 4. kes\xc3\xa4kuuta 2005. Seuraavassa ottelussa Suomea vastaan h\xc3\xa4n teki ensimm\xc3\xa4isen maajoukkuemaalinsa. H\xc3\xa4net valittiin 2006 MM-kisajoukkueeseen. H\xc3\xa4n pelasi my\xc3\xb6s jalkapallon EM-kisoissa 2008 tehden kaksi maalia. Van Persie oli Hollannin kanssa voittamassa MM-kisoissa 2010 hopeaa. Hollanti h\xc3\xa4visi finaalin Espanjalle 1\xe2\x80\x930._NEWLINE_11. lokakuuta 2013 van Persie teki 41. maajoukkuemaalinsa ja nousi Patrick Kluivertin ohi Hollannin maajoukkueen kaikkien aikojen maalip\xc3\xb6rssin k\xc3\xa4rkeen._NEWLINE_Van Persie oli Hollannin mukana my\xc3\xb6s vuoden 2014 MM-kisoissa, jossa Hollanti voitti pronssia. Van Persie iski turnauksessa nelj\xc3\xa4 maalia. Monen mielest\xc3\xa4 h\xc3\xa4n teki my\xc3\xb6s yhden turnauksen hienoimmista maaleista heti Hollannin avauspeliss\xc3\xa4 Espanjaa vastaan, jonka Hollanti voitti 5-1. Van Persie iski ensimm\xc3\xa4isen puoliajan lopussa Hollannin kriittisen 1-1 tasoituksen. Daley Blind heitti loistavan keskityksen keskikent\xc3\xa4lt\xc3\xa4 ja Van Persie hypp\xc3\xa4si ilmaan ja sys\xc3\xa4si pallon maaliin p\xc3\xa4\xc3\xa4ll\xc3\xa4\xc3\xa4n, t\xc3\xa4m\xc3\xa4n johdosta Van Persie sai lempinimen "Flying Dutchman"._NEWLINE_Van Persie on pelannut maajoukkueessa kaikkiaan 102 maaottelua ja tehnyt niiss\xc3\xa4 50 maalia. Lokakuussa 2015 h\xc3\xa4nest\xc3\xa4 tuli kaikkien aikojen kahdeksas alankomaalainen sadan maaottelun mies.'